An Namiseom o Isla nin Nami (Korean: 남이섬) sarong isla na may korte nin kabangang bulan na manunumpungan sa Chuncheon, probinsya nin Gangwon, Sur nin Korea, nabilog ini sa paglangkaw nin tubig sa parteng norte kan Han River na resulta kan paggibo nin Cheongpyeong Dam kan 1944. An ngaran hale ki General Nami na nagadan sa edad na 28 matapos masahutan nin pagiging traydor kan pag rehinar ni Hading Sejo, ikapito na hade kan Joseon Dynasty sa Korea. Dawa dae nadiskubre an saiyang bangkay, igwang ini nin mga tumpok na gapo kun saen an saiyang hawak nilubong. May pagtubod na an isay man na magkua nin gapo, ini madara nin kamalasan. Sarong kompanya nin turismo an nagbago asin minukma an bilang parke nin aling-alingan.